《送道士归得日观》
宋代·章鉴

风月诗几卷，江湖屐一双。
断蛟怀剑石，跨鹤叩禅窗。
土润岩生雨，林幽寺隔江。
归当访仙隐，相对酒盈缸。

作者简介：隆兴府分宁人，字公秉。以别院省试及第。历任中书舍人、侍左郎官、签书枢密院事兼权参知政事、同知枢密院事等职。度宗咸淳十年，拜右丞相兼枢密使。次年二月，元兵逼近临安，托故逃遁。三年召还，罢相。寻坐庇护殿帅韩震事，被逐出京，放归田里。性清约，在朝号宽厚，士大夫目为“满朝欢”。有《杭山集》。